ટૂંકમાં હવે પહેલી ફેબ્રુઆરીએ રજૂ થનાર બજેટમાં ભારતીય અર્થતંત્રની મંદીને દૂર કરવા માટે શું રોડમેપ રજૂ કરે છે, તે ખૂબ મહત્વનું બની રહેશે. આમ જનતાના મતે બજેટ લોકપ્રિય હશે, તો બીજી તરફ લોકપ્રિય હશે તો ફિસ્કલ ડેફિસિટને કન્ટ્રોલ કેવી રીતે કરાશે. બજેટમાં અનેક મુદ્દા છે… જેમ કે ખેડૂતોની આવક બમણી કરવાનો પ્લાન હશે, દેશ આર્થિક રીતે સધ્ધર બને તેવા પ્રયાસો કરાશે, સબસીડીમાં કાપ મુકાશે, સરકારી ખર્ચ વધારાશે, ઈન્ફ્રાસ્ટ્રકચર- રીઅલ એસ્ટેટ સેકટરને પ્રોત્સાહન મળે તેવા પગલા હશે, બેંકિંગ સેકટરની એનપીએ ઘટે તે માટે સરકાર રોકાણની જોગવાઈ કરશે, નવી રોજગારીનું સર્જન થાય તે માટે ચોક્કસ પગલા હશે, જીડીપી ગ્રોથ કેમ કરીને વધે, ઔધોગિક ઉત્પાદન વધે અને ફુગાવાનો દર કેમ ઘટે તે માટે આર્થિક જગતના નિષ્ણાતોના સૂચનો મુજબ જોગવાઈઓ કરાશે.